Anders Helgesen

Anders Helgesen (født 4. mars 1982, død 30. juni 2012«Tidligere Stjernen-profil omkom i MC-ulykke», vg.no, 1. juli 2012«Anders Helgesen omkom etter MC-ulykke på Hvalerveien», f-b.no, 1. juli 2012.) var en norsk ishockeyspiller som spilte back for Stjernen Hockey.

Helgesen ble født og var oppvokst på Spjærøy, en av øyene på Hvaler. Han gikk på Asmaløy skole og studerte deretter ved toppidrettslinjen på St. Olav videregående skole i Sarpsborg i 1998. Han flyttet til Kråkerøy samme år med sine foreldre Grethe og Runar Helgesen. 
Han var den fjerde generasjon Helgesen som har spilt med flagget på brystet. Hans oldefar Helge spilte på A-landslaget i fotball, mens bestefar Morten og far Runar begge har aldersbestemte landskamper i fotball. 

Anders Helgesen spilte for Stjernen fra 1987, og debuterte på A-laget i 1998. Hans første landskamp var i Val Di Fiemme i 1998 for Norges U-16-landslag. Han fulgte med i troppen til landslaget opp igjennom ungdommen frem til 2002 og var med A-landslaget til Ponteba, Italia i 2007.
Helgesen hadde 845 kamper for Stjernen, hvorav 383 er A-kamper, noe som er ranket nummer 6 i Stjernens historie (pr. 2012).
Han la opp som hockeyspiller etter sesongen 2007.

Han var ferdig utdannet ingeniør ved HIØ i 2012 og arbeidet som prosjekt-ingeniør i AF Gruppen.

Helgesen omkom i en MC-ulykke i Fredrikstad i 2012.

 Referanser 

 Eksterne lenker 


Kategori:Ishockeyspillere for Stjernen
Kategori:Norske ishockeyspillere
Kategori:Personer fra Hvaler kommune
Kategori:Omkomne i trafikkulykker